paragraph_text: Jedinica upravljanja memorijom (JUM)(eng. memory management unit, kratica MMU), ponekad i jedinica upravljanja straničnom memorijom (JUSM) (eng. paged memory management unit, kratica PMMU), dio je računalnog sklopovlja odgovornog za upravljanje pristupom računalnom memorijom koju je zahtijevala središnja jedinica. U njene funkcije spada prevoditi prividne adrese u stvarne adrese (t.j. upravljanje prividnom memorijom), zaštita memorije, kontroliranje priručne memorije, arbitriranje sabirnice te kod jednostavnih računalnih arhitektura (posebice kod 8-bitnih sustava) prespajanje blokova (eng. bank switching).